Diari Oficial de la Generalitat Valenciana


Sumari del DOGV 7922, del 22-11-2016 (2016/8576)

Notificació de la sentència dictada en el procediment de divorci número 1300/2015.
----------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8576


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci número 1300/2015. [2016/8576]  
Família, guarda, custòdia o aliments de fills menors no matrimonials no consensuats 001300/2015  
Judici: família, guarda, custòdia o aliments de fills menors no matrimonials no consensuats número 001300/2015.  
Part demandant: Patricia García Moreno.  
Part demandada: Raúl Tabacaru.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda plantejada per Patricia García Moreno, representada per la procuradora dels tribunals Mercedes Paz López Álvarez i assistida de la lletrada Ana Mengual Martí, contra Raúl Tabacaru, declarat en rebel·lia atesa la seua incompareixença en aquestes actuacions, en què ha sigut part el ministeri fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre el fill menor, H., a la mare, Patricia García Moreno.  
2. Atribuïsc la guarda i custòdia del fill menor, H., a la mare, Patricia García Moreno.  
3. No es fixa sistema de visites paternofilial, sense perjudici que el progenitor rebel, Raúl Tabacaru, puga sol·licitar aquest sistema en el procediment adequat en benefici de la menor.  
4. Raúl Tabacaru contribuirà com a prestació per aliments per al fill menor i pagarà a la mare Patricia García Moreno, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'índex de preus al consum, junt amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació, dins dels 20 dies següents a la notificació amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el dia de la seua data.»  
  
Atés que es desconeix el domicili o la residència actuals de la part demandada, mitjançant la resolució d'11 d'octubre de 2016, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
València, 11 d'octubre de 2016.- La secretària judicial: Vicenta María Casañ Arandiga.